Diari Oficial de la Generalitat Valenciana


Sumari del DOGV 8160, del 31-10-2017 (2017/9515)

RESOLUCIÓ de 19 d'octubre de 2017, de la directora general de Salut Pública, per la qual s'adjudiquen tres beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i centres que en depenen.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8160

Data del DOGV
:   31-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9515


Data del document
:   19-10-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 19 d'octubre de 2017, de la directora general de Salut Pública, per la qual s'adjudiquen tres beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i centres que en depenen. [2017/9515]  
Per mitjà de l'Ordre 4/2016, de 25 de juliol, de la Conselleria de Sanitat Universal i Salut Pública (DOGV 7841, 01.08.2016) s'estableixen les bases reguladores de concessió de beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i centres que en depenen. Per la Resolució de 30 de maig de 2017, de la Conselleria de Sanitat Universal i Salut Pública (DOGV 8062, 14.06.2017) es convoquen tres beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i centres que en depenen.  
  
Una vegada finalitzat el procés selectiu i de conformitat amb el que estableix la disposició addicional tercera i la base deu de l'annex de l'ordre de bases reguladores i apartat huité de la resolució de convocatòria, resolc:  
  
Primer. Objecte i duració de les beques  
Concedir tres beques per a la realització de pràctiques professionals en activitats relacionades amb l'exercici de la salut pública a les persones esmentades en l'annex I, amb l'efecte des del dia 1 de novembre de 2017 fins al 31 d'octubre de 2018.  
La duració de les beques podrà prorrogar-se sense necessitat d'una nova convocatòria per un període màxim de dotze mesos addicionals, sempre que hi haja crèdit adequat i suficient en els pressupostos de la Generalitat per als exercicis a què afecte la pròrroga i que l'exercici de l'activitat que s'estiga efectuant així ho requerisca o aconselle.  
  
Segon. Quantia de les beques  
Als efectes de la quantia i el pagament de les beques, caldrà ajustar-se al que estableixen les bases díhuit i dènou de l'annex de l'Ordre 4/2016, de 25 de juliol, de la Conselleria de Sanitat Universal i Salut Pública, per la qual s'aproven les bases reguladores.  
  
Tercer. Obligacions de les persones beneficiàries  
Les persones beneficiàries de les beques hauran de presentar la documentació acreditativa d'acord amb el que estableix la base catorze de l'annex de l'Ordre 4/2016, de 25 de juliol, de la Conselleria de Sanitat Universal i Salut Pública.  
  
Quart. Borsa de reserva  
Constituir una borsa de reserva per a cada una de les beques adjudicades, d'acord amb el que estableix la base setze de l'Ordre 4/2016, de bases reguladores, amb les persones esmentades en l'annex II.  
  
Cinqué. Finançament  
Les beques adjudicades es finançaran a càrrec del programa pressupostari de la Conselleria de Sanitat Universal i Salut Pública 53.56.89.0254.513.85, del capítol IV, codi de línia comptable S7492000, dels pressupostos de la Generalitat per a l'any 2017 i el seu equivalent en el pressupost de la Generalitat de 2018, d'acord amb la distribució següent:  
  
2017 2018 TOTAL  
6.000,00 - 30.000,00 - 36.000,00 -  
  
  
Així mateix, de conformitat amb el Reial decret 1493/2011, de 24 d'octubre, es finançarà, amb càrrec a l'aplicació anterior, la quota empresa de la Seguretat Social de les persones que resulten adjudicatàries d'aquesta convocatòria, segons s'establisca en la normativa vigent en la normativa.  
Sisé. Recursos  
Contra aquesta resolució, que posa fi a la via administrativa, es podrà interposar un recurs contenciós administratiu d'acord amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, si bé podrà interposar-se potestativament un recurs de reposició davant de la consellera de Sanitat Universal i Salut Pública en el termini d'un mes, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que puga interposar-se qualsevol altre que s'estime procedent.  
  
Seté. Notificació a les persones interessades  
Aquesta resolució produirà efectes de notificació a les persones interessades, d'acord amb el que disposa la legislació vigent en matèria de procediment administratiu comú, l'endemà de la seua publicació en el Diari Oficial de la Generalitat Valenciana.  
  
València, 19 d'octubre de 2017.- La directora general de Salut Pública: Ana María García García.  
  
  
  
ANNEX I  
Relació de persones beneficiàries de les beques  
  
Una beca de títol universitari en estadística, estadística aplicada i matemàtiques:  
- Herrero Huertas, Lidia  
Dues beques de titulació en infermeria i màster oficial en salut pública:  
- Guadalupe Fernández, Víctor  
- Cuenca del Olmo, María del Carmen  
  
  
  
ANNEX II  
Borsa de reserva  
  
Una beca de títol universitari en estadística, estadística aplicada i matemàtiques:  
- No es constitueix per manca d'aspirants  
Dues beques de titulació en infermeria i màster oficial en salut pública:  
- No es constitueix per manca d'aspirants